Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-19/PES-00027 idatzizko galdera aurkeztu du. Hona Nafarroako Gobernuko Hezkuntzako kontseilariaren erantzuna:

Skolae hezkidetza-programak oso oihartzun positiboa izan du irakasleen prestakuntzan. Hezkidetza prestakuntzaren ildo estrategikoetako bat da; une honetan, 1.300 pertsona baino gehiago ari dira prestatzen gure ikasleak emakumeen eta gizonen arteko berdintasunean hezteko.

Prestakuntza-jarduerei buruzko datuei dagokienez, informazio hori 9/19 PES-00026 galderaren erantzunean eman zaio informazio-eskatzaileari.

Prestakuntza Atalaren aplikazioak ez du biderik ematen datuak hilez hil emateko, ikasturte osokoak eman behar baitira. Hortaz, ez daukagu ikasturte honi buruzko datu osorik. Halere, proposamena aztertuko dugu, irakasleen prestakuntza kudeatzeko taxutzen ari den tresna berrian sartzeko eta, hartara, datuak azkarrago eta zehatzago eman ahal izateko.

Iruñean, 2019ko martxoaren 8an.

Hezkuntzako kontseilaria eta Gobernuko eleduna: María Solana Arana